**КОМИ РЕСПУБЛИКАСА ЙÖЗЛЫ ОТСÖГ СЕТАН АГЕНТСТВОЛÖН**

**ТШÖКТÖД**

**Велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс нуöдысь йöзлысь лыд урчитöм кузя, местаöдз нуöдiгöн транспорт сикас да мунан туй урчитöм, найöс сёян-юанöн могмöдöм кузя методикаяс вынсьöдöм йылысь**

«Коми Республика мутасын велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс мöдöдöмкöд йитчöм Коми Республика мутасын удж нуöдан пöрадок вынсьöдöм йылысь» Коми Республикаса Правительстволысь 2010 во косму тöлысь 8 лунся 95 №-а шуöм збыльмöдöм могысь

ТШÖКТА:

1. Вынсьöдны:

1) Велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс нуöдысь йöзлысь лыд урчитöм кузя методика (1 №-а содтöд);

2) Велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс местаöдз нуöдiгöн транспорт сикас да мунан туй урчитöм кузя методика (2 №-а содтöд);

3) Велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс местаöдз нуöдiгöн сёян-юанöн могмöдöм кузя методика (3 №-а содтöд).

2. Тайö тшöктöд олöмö пöртöм бöрся видзöдны юрнуöдысьöс вежысь Е.А. Романецлы.

Юрнуöдысь И.В.Семяшкин

Сыктывкар

2010 вося лöддза-номъя тöлысь 4 лун

1177 №

ВЫНСЬÖДÖМА

Коми Республикаса йöзлы отсöг сетан агентстволöн

2010 во лöддза-номъя тöлысь 4 лунся 1177 №-а тшöктöдöн

(1 №-а содтöд)

Велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс нуöдысь йöзлысь лыд урчитöм кузя

МЕТОДИКА

1. Тайö Методикасö лöсьöдöма, медым урчитны велöдан организацияясö, медицина организацияясö, социальнöй услуга сетан организацияясö либö некоммерческöй организацияясö (водзö – организацияяс) дöзьöр улö тыр арлыдтöмъясöс нуысь йöзлысь лыд.

2. Туйö мунiгöн 0 арöссянь 3 арöсöдз тыр арлыдтöмъяслысь олöм да дзоньвидзалун видзöм могысь сыкöд мунö тыр арлыдтöм öти кага вылö öти морт.

3. Кор мунöны тыр арлыдтöм 3 челядьысь унджыкöн, сэки найöс нуöдысьяслöн лыдыс содö тадзи:

|  |  |
| --- | --- |
| Тыр арлыдтöмъяс лыдх | Тыр арлыдтöмъяслöн арлыд (арöс), кымынöн |
| 4 арöссянь 7 арöсöдз | 8 арöссянь 10 арöсöдз | 11 арöссянь 18 арöсöдз |
| тыр арлыдтöмъяс лыд | тыр арлыдтöмъяс лыд х | тыр арлыдтöмъяс лыд |
| 1 | 2 | 3-5 | 1 | 2-4 | 5-8 | 1 | 2-6 | 7-8 |
| Нуöдысьяслöн лыд | 1 | 1 | 2 | 1 | 2 | 3 | 1 | 2 | 3 |

4. Кор эм сэтшöм коланлун содтыны нуöдысьяслысь лыдсö тöд вылö босьтöмöн тыр арлыдтöмъяслысь сöвман аслыспöлöслунсö, налысь дзоньвидзалунсö да ылнаöдз мунöмсö организацияын, сэки опека да попечительство орган тыр арлыдтöмöс нуöдöм йылысь решение дасьтöм дырйи, мый артыштöма Коми Республика мутасын велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс мöдöдöмкöд йитчöм Коми Республика мутасын удж нуöдан пöрадоклöн 3 пунктса «б» пп., мый вынсьöдöма Коми Республикаса Правительстволöн 2010 во косму тöлысь 8 лунся 95 №-а шуöмöн, дасьтö ходатайство Коми Республикаса йöзлы отсöг сетан агентствоö помкасö гöгöрвоöдöмöн, мыйла колö содтыны нуöдысьяслысь лыдсö.

5. Вермытöм кагаöс нуöдö медицинаса уджалысь (1 нуöдысь) либö нуöдысь да медицинаса уджалысь (2 нуöдысь).

ВЫНСЬÖДÖМА

Коми Республикаса йöзлы отсöг сетан агентстволöн

2010 во лöддза-номъя тöлысь 4 лунся 1177 №-а тшöктöдöн

(2 №-а содтöд)

Велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс местаöдз нуöдiгöн транспорт сикас да мунан туй урчитöм кузя

МЕТОДИКА

1. Тайö Методикасö лöсьöдöма, медым урчитны Коми Республика мутасын велöдан организацияясö, медицина организацияясö, социальнöй услуга сетан организацияясö либö некоммерческöй организацияясö (водзö – организацияяс) дöзьöр улö тыр арлыдтöмъясöс местаöдз нуöдiгöн транспорт сикас да мунан туй.

2. Тыр арлыдтöмъясöс нуöдöны:

а) автомашина транспортöн:

- Коми Республикаса йöзлы отсöг сетан агентстволöн либö Коми Республикаса йöзлы отсöг сетан агентствоса мутас органлöн либö социальнöй реабилитацияын нуждайтчысь тыр арлыдтöмъяслы торъя учреждениелöн служебнöй автомашина транспортöн;

- автомашина транспортöн – öтувъя автобусын, а кор абу – небыд откиднöй улöса автобусъясын;

б) кöрт туй транспортöн (СВ категория вагонъяс да бурджык комфорта вагонъяс кындзи);

в) ю транспортöн – став сообщениеа туйястi ю вывтi ветлан III категорияа судно каютаын;

г) сынöд транспортöн (экономия класс), кор мунысь-ветлысьяслы кöрт туйöн да автомашинаöн мунны позянлуныс абу.

3. Транспорт сикас да мунан туйсö урчитöны тыр арлыдтöмöс организацияöдз, кытчö иналöны дöзьöр улö, веськыда нуöдан туйтi нуöдöм йылысь опека да попечительство органлöн решениеын.

Веськыда нуöдан туй улын гöгöрвосьö тыр арлыдтöмöс местасянь бöръя пунктöдз беспересадочнöя веськыда нуöдöм либö медэтша пересадкаа меддженьыд маршрут.

ВЫНСЬÖДÖМА

Коми Республикаса йöзлы отсöг сетан агентстволöн

2010 во лöддза-номъя тöлысь 4 лунся 1177 №-а тшöктöдöн

(3 №-а содтöд)

Велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс местаöдз нуöдiгöн сёян-юанöн могмöдöм кузя

МЕТОДИКА

1. Тыр арлыдтöмъясöс местаöдз нуöдiгöн могмöдöны сёян-юанöн нормаяс серти, мый урчитöма «Мам-батьтöм челядьöс да мам-бать дöзьöртöг кольöм челядьöс, мам-батьтöм челядь да мам-бать дöзьöртöг кольöм челядь лыдысь йöзöс, кодъяс велöдчöны да (либö) быдмöны Коми Республикаса государственнöй учреждениеясын, материальнöя могмöдан нормаяс вынсьöдöм йылысь» Коми Республикаса Правительстволöн 2006 во öшым тöлысь 7 лунся 299 №-а шуöмöн.

2. Велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс местаöдз нуöдiгöн пöсь сёян-юанöн либö прöдуктаöн могмöдö нуöдысь морт та вылö сетöм сьöм мында, мый артыштöма тыр арлыдтöмöс сёян-юанöн могмöдöм вылö луннас:

- 0 арöссянь 7 арöсöдз – 150 шайт;

- 8 арöссянь 12 арöсöдз – 160 шайт;

- 13 арöссянь 18 арöсöдз – 170 шайт.

3. Тыр арлыдтöмöс туйын сёян-юанöн могмöдö нуöдысь сэтшöм условие дырйи, мый туйын колö мунны местасянь воан местаöдз 4 часысь унджык.

4. Тыр арлыдтöмöс местасянь воан местаöдз сёян-юанöн могмöдöм вылö сьöм сетсьö:

- кор тыр арлыдтöмöс нуöдö опека да попечительство органлöн чина морт – Коми Республикаса йöзлы отсöг сетан агентство;

- кор тыр арлыдтöмöс нуöдö Коми Республикаса йöзлы отсöг сетан агентстволöн мутас органса чина морт - Коми Республикаса йöзлы отсöг сетан агентстволöн мутас орган;

- кор тыр арлыдтöмöс нуöдö социальнöй реабилитацияын нуждайтчысь тыр арлыдтöмъяслы торъя учреждениелöн чина морт - социальнöй реабилитацияын нуждайтчысь тыр арлыдтöмъяслы торъя учреждение.

5. Тыр арлыдтöмъяслы туйын сёян-юан вылö рöскод вылö отчётнöй документъясöн лоöны нуöдысь мортöн петкöдлöм тöварнöй да кассöвöй чек.

6. Велöдан организацияясö, медицина организацияясö, социальнöй услуга сетан организацияясö либö некоммерческöй организацияясö дöзьöр улö тыр арлыдтöмъясöс нуöдiгöн сёян-юанöн могмöдöм вылö рöскод выльысь арталöны быд во да вынсьöдöны Коми Республикаса йöзлы отсöг сетан агентстволöн тшöктöдöн Коми Республика кузя сёян-юан вылö шöркодь ньöбан донъяс лыд вылö босьтöмöн.

Вуджöдiс Кузнецова Н.А., 6555 пас